**UŽSAKYMAS Nr. 1**

**AB "KLAIPĖDOS NAFTA" NAUJŲ REZERVUARŲ PARKŲ INŽINERINIŲ SISTEMŲ ĮRENGIMAS.**

**(VAMZDYNAI NR.4 91 IR 92 REZERVUARŲ PARKO JUNGIAMIEJI VAMZDYNAI Į KRANTINES)**

1. **SĄVOKOS IR SUTRUMPINIMAI**
	1. **Bendrovė** **(Užsakovas, Pirkėjas)** – akcinė bendrovė „Klaipėdos nafta“, pagal Lietuvos Respublikos įstatymus teisėtai įregistruota ir veikianti bendrovė, įmonės kodas 110648893, adresas korespondencijai Baltijos pr. 40, LT-93239,Klaipėda, Lietuva.
	2. **Rangovas** –ūkio subjektas, sukuriuo Bendrovė yra sudariusi Preliminariąją sutartį ir kurį kviečia pateikti Pasiūlymą Atnaujintam varžymuisi.
	3. **Laimėjęs Rangovas** – ūkio subjektas, kurio pasiūlymas šio Atnaujinto varžymosi metu pripažintas laimėjusiu ir su kuriuo sudaryta pagrindinė sutartis dėl Darbų atlikimo.
	4. **Projektas (paprastojo remonto projektas)** –Naujų rezervuarų parkų inžinerinės sistemos, Burių g. 19, Klaipėdoje, statybos projektas, UAB „TEC Industry“, Kaunas, Lietuva, 2018 m.
	5. **Kokybė** – vykdant Darbus pritaikyta geroji pramonės, technologinė ir Darbų atlikimo praktika, reiškianti (i) tokio įgūdžių, kruopštumo, protingumo ir įžvalgumo lygio naudojimą, kokį pagrįstai ir įprastai naudotų pakankamai įgūdžių ir patirties turintis asmuo, vykdantis tos pačios rūšies veiklą tokiomis pat arba panašiomis sąlygomis, veikdamas tarptautiniu mastu; ir (ii) taikomą tarptautinę praktiką panašiose pramonės, Darbų atlikimo ir darbų atlikimo srityse.
	6. **Atnaujintas varžymasis** – procedūra, kurios metu Užsakovas Preliminariosios sutarties galiojimo laikotarpiu, teikdamas konkretų Užsakymą, atnaujina Rangovų varžymąsi dėl Darbų, kaip nurodyta šios Preliminariosios Sutarties 7 skirsnyje.
	7. **Darbai** – Rangovo siūlomi darbai, atitinkantys prie Pirkimo sąlygų pateiktą Techninę užduotį, kurie gali būti atliekami Užsakovui pagal Pagrindinę sutartį.
	8. **Galutinės kainos dalys** –Atnaujinto varžymosi metu Rangovo pasiūlyti papildomų medžiagų, mechanizmų, darbo užmokesčio, statybvietės išlaidų, tiesioginių ir netiesioginių išlaidų procentai.
	9. **Pagrindinė sutartis (Rangos sutartis)** – rangos sutartis, kurią vadovaudamiesi šios Preliminariosios sutarties nuostatomis po Atnaujinto varžymosi sudaro Rangovas ir Užsakovas.
	10. **Pasiūlymas** – vykdant Pirkimo procedūras Rangovo pateiktas dokumentas kartu su kvalifikaciją patvirtinančiais dokumentais.
	11. **Pirkimas** – specialiųjų statybos darbų (mechanikos) AB „Klaipėdos nafta“ objektuose pirkimas.
	12. **Pirkimo dokumentai** – Užsakovo Pirkimo procedūrų metu pateiktų dokumentų visuma, kuriais vadovaujantis Rangovai pateikė pasiūlymus;
	13. **Preliminarioji sutartis** – sutartis, sudaryta tarp Užsakovo ir Rangovo bei visos ir bet kuri kita Preliminarioji (-sios) sutartis (-ys), sudarytos su kitais Pirkimą laimėjusiais, preliminariąsias sutartis pasirašyti pakviestais ir pasirašiusiais Rangovais, kurios (kurių) tikslas – nustatyti sąlygas, taikomas Pagrindinėms sutartims, kurios bus sudarytos per Preliminariosios (-iųjų) sutarties (-čių) galiojimo laikotarpį.
	14. **Preliminariosios sutarties kainos dalys** – papildomų medžiagų, mechanizmų, darbo užmokesčio, statybvietės išlaidų, tiesioginių ir netiesioginių išlaidų procentai, nurodyti Rangovo Pasiūlyme.
	15. **Subrangovas –** trečiasis asmuo, kurį šios Preliminarios sutarties nustatyta tvarka pasitelkia Rangovas savo sutartinių įsipareigojimų vykdymui.
	16. **Užsakymas** – Užsakovo Atnaujinto varžymosi procedūros metu Rangovams, su kuriais sudarytos Preliminariosios sutartys, pateikiama informacija apie konkrečius perkamus Darbus ir taikomas procedūras, kuria turi vadovautis Rangovas, teikdamas pasiūlymą Atnaujinto varžymosi procedūros metu.
2. **UŽSAKYMO OBJEKTAS**
	1. **Užsakomų darbų apimtys bei įvykdymo terminai**

AB "Klaipėdos nafta" perkamų darbų apimtys nurodytos Priede Nr. 1 (Projektinė dokumentacija) bei šiame Užsakyme.

Pagrindiniai Rangovo vykdomi darbai – Vamzdynų įrengimas:

* + 1. Vamzdynų ir priklausančios įrangos įrengimas;
		2. Vamzdynų hidraulinio bandymo darbai;
		3. Vamzdynų ir reikalingų jungiamųjų vamzdynų technologinių pasų parengimas.
		4. Visa kita, kas numatyta projekte.

Laimėjęs Rangovas Darbus atlieka šiais etapais (etapų trukmė preliminari):

1. Vamzdynų ir priklausančios įrangos įrengimas (preliminari trukmė – 12 sav.);

2. Vamzdynų hidraulinio bandymo darbai (preliminari trukmė – 1 sav.);

3. Kiti darbai (preliminari trukmė – 2 sav.);

Darbų atlikimo trukmė – 14 savaičių nuo sutarties pasirašymo. Vadovaujantis Rangos sutarties 3.4. punktu, Darbų atlikimo trukmė gali būti pratęsta iki 6 savaičių.

1. **DARBŲ ATLIKIMO VIETA**

AB „Klaipėdos nafta“ šviesių naftos produktų terminalas, Burių g. 19, Klaipėda, Lietuvos Respublika.

1. **DARBŲ APIMTYS**

4.1 Vamzdynų įrengimas: pagal pateiktą kiekių žiniaraštį;

4.2 Vamzdynų hidrauliniai bandymai;

4.3 Sklendžių įrengimas;

4.4 Rangovas turi įsivertinti visus susijusius darbus ir tikslias jų apimtis.

1. **UŽSAKOVO REIKALAVIMAI DARBŲ** **VYKDYMUI**
	1. Rangovas kartu su Pasiūlymu pateikia preliminarų Darbų atlikimo grafiką (kalendorinėmis dienomis);
	2. Laimėjęs Rangovas ne vėliau kaip per 5 darbo dienas po Sutarties pasirašymo pasirengia ir Užsakovui derinimui pateikia technologinį darbų atlikimo projektą, taip pat atsižvelgiant į „Saugos ir sveikatos taisyklės statyboje“ DT-500; Darbus objekte galima pradėti tik pagal suderintą technologinį darbų atlikimo projektą.
	3. Statybos darbų vykdymui Rangovas numato reikalingas iškasų (tranšėjų) apsaugas nuo užvirtimo; užtvindymo ir / arba užpylimo vandeniu ir kt. (jei reikalinga);
	4. Rangovas turi numatyti, kad Darbus taip pat reikės vykdyti naktimis, savaitgaliais ir švenčių dienomis
	5. Rangovas turi planuoti ir vykdyti darbus taip, kad būtų minimaliai įtakojami vykdomi naftos produktų krovos darbai terminale;
	6. Rangovo darbų apimtyje yra reikalingų darbų leidimų, patekimo į teritoriją leidimų gavimas (šių leidimų gavimo tvarka bus pateikta Laimėjusiam Rangovui);
	7. Rangovo darbų apimtyje yra subrangovų, jei tokie samdomi, darbų ir veiklų koordinavimas;
	8. Rangovo darbų apimtyje yra Darbų ataskaitų (savaitės, mėnesio) rengimas ir pateikimas Užsakovui. Nustatytos Darbų ataskaitos formos bus pateiktos Laimėjusiam Rangovui;
	9. Rangovo darbų apimtyje yra deklaracijos (jei tokios reikia pagal galiojančius teisės aktus) apie statybos užbaigimą parengimas ir pateikimas atsakingoms institucijoms;
	10. Laimėjęs Rangovas privalo laikytis teikiamų Darbų suderinamumo su Lietuvos Respublikos, Europos Sąjungos bei tarptautiniais standartais ir teisės aktais.
	11. Naujų vamzdynų gaminimas, įrengimas, izoliavimas, apskardinimas, bandymas ir pridavimas UŽSAKOVUI ir notifikuotos įstaigos ekspertui (toliau ekspertas);
	12. Vamzdynų montavimui reikalingų visų aklių įsigijimas, montavimas ir demontavimas;
	13. Visų naujų vamzdynų ir įrangos montavimui, pajungimui ir bandymui reikalingų sandarinimo, tvirtinimo ir sujungimo elementų įsigijimas ir montavimas.
	14. Naujai įrengtų vamzdynų suvirintų sujungimų neardomosios kontrolės patikrinimai (rentgenografija / ultragarsas, 5%) ir visų naujai įrengtų vamzdynų hidrauliniai bandymai.
	15. Išpildomosios dokumentacijos rengimas, detalių darbo planų ir darbų eigos ataskaitų sudarymas.
2. **KOMUNIKACIJA TARP ŠALIŲ**
	1. Darbų atlikimo metu abiejų šalių pastabos, komentarai, papildymai parengtiems dokumentams ar pateikiamai informacijai teikiami raštu. Susirašinėjimas tarp Bendrovės ir Laimėjusio Rangovo vykdomas Darbų atlikimo Sutartyje nurodytais elektroninio pašto adresais. Pasirašius Darbų atlikimo Sutartį, tarp Užsakovo ir Laimėjusio Rangovo bus pasirašytas komunikacijos tarp šalių planas (Komunikacijos planas).
	2. Per 3 (tris) darbo dienas nuo Sutarties įsigaliojimo, Bendrovė organizuoja pradinį susirinkimą su Laimėjusiu Rangovu (Bendrovės patalpose), kurio metu Bendrovė pateikia informaciją, reikalingą Užsakymo vykdymui, taip pat Laimėjęs Rangovas pateikia klausimus ir/ar siūlomus papildymus, patikslinimus dėl Užsakyme nurodytų reikalavimų Užsakymo objektui ir kitos Užsakymo informacijos.
	3. Bet kuriuo Darbų atlikimo metu Bendrovė turi teisę kviesti Laimėjusį Rangovą pristatyti Užsakymo vykdymo eigą ir rezultatus Bendrovei bei trečiosioms šalims.
	4. Gavusi Laimėjusio Rangovo parengtus dokumentus pastaboms, Bendrovė susipažįsta su perduotu turiniu ir, esant poreikiui, pateikia savo pastabas ne ilgiau kaip per 7 darbo dienas. Sutarties šalims pageidaujant Bendrovės biure organizuojamas susitikimas(-ai), kurio metu pateikiami papildomi paaiškinimai ir atsakoma į aktualius klausimus.
	5. Pagal Bendrovės pastabas patikslintų rezultatų pateikimui (kartu su atsakymais į pastabas) Laimėjusiam Rangovui nustatomas terminas – ne ilgiau kaip 5 (penkios) darbo dienos.
3. **KOKYBĖ**

6.1 Visi Darbai atliekami kokybiškai ir nustatytais terminais, remiantis šiame Užsakyme, Laimėjusio Rangovo Pasiūlyme, pateiktame Atnaujinto varžymosi procedūrų metu, bei Sutartyje nustatytais, taip pat teisės aktuose, norminiuose dokumentuose nustatytais reikalavimais.

6.2 Visos Bendrovės pastabos dėl derinimui pateiktų dokumentų turi būti atsakytos, pataisant dokumentus ir pateikiant pastabų suderinimo lentelę, kurioje nurodoma Bendrovės pastaba, Laimėjusio Rangovo atsakymas į ją ir tiksli dokumentų vieta, kurioje buvo daryti pakeitimai. Jei Bendrovei pateiktoje galutinėje dokumentacijos versijoje nebus įvertintos (ar įvertintos ne visos, ne visa apimtimi) pirminei dokumentacijos versijai Bendrovės pateiktos pastabos (išskyrus atvejus, kai Laimėjęs Rangovas argumentuotai įrodo Bendrovei, kodėl neatsižvelgė į pastabą, ir Bendrovė atsiima pastabą), laikoma, kad Darbų rezultatas yra nekokybiškas.

6.3 Rangovas yra pilnai atsakingas už vykdomus Kokybės užtikrinimo ir kitus susijusius Kokybės kontrolės procesus.

6.4 Rangovo rengiamas tikrinimų ir bandymų planas (angl. ITP) turi apimti visą Rangovo vykdomą gamybos ir statybų veiklą. Tikrinimų ir bandymų planas rengiamas kiekvienai darbų grupei. Kiekvienos darbų grupės Tikrinimų ir bandymų planas pateikiamas Užsakovo peržiūrai, prieš pradedant vykdyti tos grupės darbus.

6.5 Rangovas atsakingas už perkamų medžiagų ir įrangos savalaikį gavimą ir kontrolę. Rangovas privalo grąžinti gautą sugedusią ar neveikiančią įrangą ir jos nenaudoti.

6.6 Užsakovas/Užsakovo atstovas turi teisę atlikti Rangovo darbų, procesų ir veiklos patikrą (auditus/stebėjimą/tikrinimus) Rangovo ar Subrangovų patalpose projektavimo, statybos, gamybos, tikrinimų, bandymų ir pasiruošimo įrangos/medžiagų pirkimams metu. Tokie patikrinimai negali būti naudojami kaip efektyvios Rangovo kokybės kontrolės įrodymai. Užsakovas/Užsakovo atstovų patvirtinimai, neatleidžia Rangovo nuo atsakomybės užtikrinti subrangovų tiekiamų produktų kokybę, efektyvumą ir garantijas.

6.7 Jei bet kokia įranga/darbai montuojami ir uždengiami / paslepiami negavus Užsakovo patvirtinimo, ar Užsakovui nesuteikiant galimybės patikrinti/audituoti ir/arba išbandyti minėtus darbus, tai tokie darbai, pareikalavus Užsakovui, privalo būti atidengti ir išmontuoti Užsakovo patikrinimui ir vėl uždengiami ir sumontuojami Rangovo sąskaita.

**7. DOKUMENTAI IR KALBA**

7.1 Laimėjęs Rangovas Darbus teikia ir su Bendrove derina dokumentus lietuvių kalba.

7.2 Laimėjusio Rangovo rengti dokumentai su priedais (pilna sudėtimi) Bendrovei pateikiami elektronine forma (skaitmeninėje laikmenoje) MS Office redaguojamais skaitmeniniais, \*.dwg ir \*.pdf formatais.

7.3 Bendrovės ir Rangovo raštu sudarytos Sutarties dėl Darbų atlikimo darbinė kalba yra lietuvių kalba.

1. **ATSISKAITYMŲ UŽ DARBUS TVARKA IR TERMINAI, SULAIKOMI PINIGAI**

* 1. Vadovautis Pagrindinės sutarties 6 straipsniu,
	2. Mokėjimo gairės sekančios, procentais nuo bendros darbų kainos:
* Avansinis mokėjimas 10 %;
* Medžiagų ir armatūros pristatymas į aikštelę – ne mažiau kaip 70 % pagal kiekių žiniaraštį – 20 %;
* Vamzdynų ir priklausančios įrangos įrengimas 100% - 50%;
* Hidrauliniai vamzdynų bandymai - 10%
* Visi darbai užbaigti – 10 %
1. **PRIEDAI**
	1. Priedas Nr. 1 – Vamzdynų projektinė dokumentacija;
	2. Priedas Nr. 2 – Kiekių žiniaraštis;
	3. Priedas Nr. 3 – Specifikacijos;
	4. Priedas Nr. 4 – Ugnies ir šaltųjų darbų saugaus atlikimo instrukcija Nr. S3-1/7.